Jenna Coleman

Jenna-Louise Coleman (s. 27. huhtikuuta 1986 Blackpool, Lancashire, Englanti), joka käyttää työurallaan nimeä Jenna Coleman, on englantilainen näyttelijä. Hänet tunnetaan rooleistaan Jasmine Thomasina saippuasarjassa Emmerdale sekä Tohtorin matkakumppanina Clarana Doctor Who -televisiosarjassa. Videopelissä Xenoblade Chronicles hän esiintyi ääniroolissa Melia-nimisenä hahmona.

Colemanilla ei ole muodollista näyttelijän koulutusta, mutta hänellä on luontainen kyky jäljitellä erilaisia aksentteja. Hänen isoäitinsä on suuri Doctor Who -fani, mutta Coleman ei ollut itse koskaan katsonut sarjaa ennen kuin haki roolia Tohtorin uutena kumppanina.

Doctor Whossa Coleman nähtiin ensimmäisen kerran seitsemännen kauden ensimmäisessä jaksossa Asylum of the Daleks, jossa hän esiintyi Oswin Oswaldin roolissa. Varsinaiseksi Tohtorin kumppaniksi ja Karen Gillanin korvaajaksi Coleman tuli vuoden 2012 jouluerikoisjaksossa The Snowmen. Clara on Colemanin mukaan hänen esittämistään roolihahmoista todennäköisesti lähimpänä häntä itseään.

Colemanin innostus näyttelemiseen sai alkunsa kouluaikoina, jolloin hän perusti ystäviensä kanssa teatteriryhmän ja esiintyi muun muassa Edinburgh Festival Fringessä. Myöhemmin Coleman pyrki erilaisiin teatterikouluihin, mutta sai kesken hakuprosessin Jasmine Thomasin roolin Emmerdalessa vuonna 2005 ollessaan 19-vuotias. Hän lähti kyseisestä sarjasta neljän vuoden jälkeen ja näytteli Lindsay Jamesia Waterloo Roadin koulussa. Noihin aikoihin Coleman pelkäsi joutuvansa tyyppiroolitetuksi. Waterloo Roadissa esiintymistä seurasi kausi, jonka aikana hänellä ei ollut lainkaan töitä. Niinpä Coleman päätti pyrkiä uudelleen draamakouluun. Hän kävi läpi kaikki Radan koe-esiintymisvaiheet, mutta epäonnistui täysin viimeisessä kokeessa, jossa ei muistanut lainkaan vuorosanojaan.

Rada-epäonnistumisen jälkeen Coleman muutti muutamaksi kuukaudeksi Los Angelesiin ja keräsi siellä kaipaamaansa kokemusta koe-esiintymisistä. Sitten hän palasi takaisin kotimaahansa näyttelemään Annie Desmondia ITV:n vuoden 2012 minisarjassa Titanic. Ennen Doctor Who -roolin saamista Coleman oli jo aiemmin yrittänyt päästä esiintymään sarjaan Amy Pondin ystävän osassa. Kyseiseen rooliin häntä ei kuitenkaan ollut valittu.

Syyskuussa 2015 Coleman paljasti jättävänsä Claran roolin Doctor Whossa yhdeksännen kauden jälkeen. Samoihin aikoihin kerrottiin hänen valinnastaan nimirooliin kuningatar Viktoriana ITV:n historiallisessa draamasarjassa Victoria.

 Filmografia 
+ Televisiosarjat Vuosi Nimike Hahmo Lisätietoa 2005–09  Emmerdale  Jasmine Thomas  168 jaksoa 2009  Waterloo Roadin koulu  Lindsay James  9 jaksoa 2012  Titanic  Annie Desmond  4 jaksoa 2012  Room at the Top  Susan Brown  2 jaksoa 2012–15  Doctor Who  Clara Oswald  38 jaksoa 2013  Murtuva maailma  Rosie Williams  5 jaksoa 2013  Doctor Who Prom  Clara Oswald / Jenna Coleman  2013  Doctor Who: The Ultimate Guide  Clara Oswald / Jenna Coleman  2013  The Five(ish) Doctors Reboot  Jenna Coleman  2013  Death Comes to Pemberley  Lydia Wickham  3 jaksoa 2016–19  Victoria  Kuningatar Victoria  8 jaksoa 2021  The Serpent  Marie-Andrée Leclerc  8 jaksoa 2022  The Sandman Johanna Constantine ||  11 jaksoa

+ Elokuvat Vuosi Nimike Hahmo Lisätietoa 2011  Captain America: The First Avenger  Connie  2012  Imaginary Forces  Ellen  Lyhytelokuva 2016  Me Before You  Katrina Clark 

+ Videopelit Vuosi Nimike Hahmo Lisätietoa 2010  Xenoblade Chronicles  Prinsessa Melia Antiqua  Englanninkielinen ääninäyttely 2015  Lego Dimensions  Clara Oswald 

 Palkinnot ja ehdokkuudet 
 Vuosi Palkinto Kategoria Työ Lopputulos Viite2006 National Television Awards Suosituin tulokasnäyttelijä Jasmine Thomas (Emmerdale) The British Soap Awards Paras tuloskas näyttelijäJasmine Thomas (Emmerdale)  DigitalSpy British Soap Awards 2009: The Winners  2009 Paras draamaesitys   Seksikkäin naisnäyttelijä   Paras näyttelijä  2013 Behind the Voice Actors Awards Naisten paras videopelien äänisuoritus Melia (Xenoblade Chronicles)  Brittien Nickelodeon Kids Choice -palkinto Suosituin Britti näyttelijä Clara Oswald (Doctor Who)  2014 Glamour Awards Brittiläiset televisionäyttelijät Clara Oswald (Doctor Who)  2015 Saturn-palkinto Paras television sivuosa Clara Oswald (Doctor Who)  SaturnAwards.org The Academy of Science Fiction Fantasy and Horror Films  2015 BAFTA Cymru Paras näyttelijä Clara Oswald (Doctor Who)   Winners Announced - British Academy Cymru Awards 2015 

 Lähteet 

 Aiheesta muualla 

Luokka:Englantilaiset näyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit